CELEX: E2012P0007(01)
Language: et
Date: 2016-12-07 00:00:00
Title: Ettevõtja DB Schenker 7. detsembril 2016 EFTA järelevalveameti vastu algatatud hagi (kohtuasi E-7/12: kulud)

9.3.2017   
            
            
               ET
            
            
               Euroopa Liidu Teataja
            
            
               C 73/21
            
         Ettevõtja DB Schenker 7. detsembril 2016 EFTA järelevalveameti vastu algatatud hagi
   (kohtuasi E-7/12: kulud)
   (2017/C 73/11)
   Ettevõtjad Schenker North AB, Schenker Privpak AB ja Schenker Privpak AS (koos edaspidi „DB Schenker“), keda esindab advokaat Jon Midthjell büroost Advokatfirmaet Midthjell AS, Grev Wedels plass 5, NO-0151 Oslo, Norra, algatasid 7. detsembril 2016 EFTA kohtus hagi EFTA järelevalveameti vastu.
   Hageja taotleb, et kohus teeks järgmise otsuse:
   
               1.
            
            
               EFTA järelevalveameti poolt ettevõtjatele Schenker North AB, Schenker Privpak AB ja Schenker Privpak AS tasutavate seni tasumata kulude kogusummaks määratakse 125 657 eurot.
            
         
               2.
            
            
               Selle summa pealt tasutakse viivist alates pooltele käesoleva otsuse kättetoimetamise kuupäevast kuni tasumise kuupäevani. Kohaldatava intressimäära arvutamisel võetakse aluseks Euroopa Keskpanga põhilistele refinantseerimistoimingutele kohaldatav intressimäär, mis kehtis kulude tasumise tähtpäeva kuu esimesel kalendripäeval, ja suurendatakse seda 3,5 protsendipunkti võrra.
            
         Õiguslik ja faktiline taust ning hagi toetuseks esitatud asjaolud:
   
               —
            
            
               Hagejad, kellele osutatakse ühiselt nimetusega „DB Schenker“, tegelevad äritegevusega maismaal, merel ja raudteedel Norras, Rootsis ja Taanis. DB Schenker oli hageja EFTA kohtus EFTA järelevalveameti vastu algatatud kohtuasjas E-7/12.
            
         
               —
            
            
               EFTA kohtu kodukorra artikli 70 lõikes 1 on märgitud:
               
                  „Kui sissenõutavate kulude asjus tekib vaidlus, siis teeb kohus asjaomase poole taotluse alusel ja pärast vastaspoole ärakuulamist otsuse.“
               
            
         
               —
            
            
               EFTA kohus tegi kohtuasjas E-7/12 otsuse, et EFTA järelevalveamet peab tasuma tegevusetusega seonduvad kulud ja poole hagejate kuludest, mis seonduvad lepinguvälise vastutusega.